Ba zan sake takara ba – Shugaba Buhari ▷ Legit.ng
Ba zan sake takara ba – Shugaba Buhari
7 months ago 42 views by Abubakar Nura Bala
Shugaban kasa Muhammadu Buhari yace zaben da aka yi a ranar Asabar, 23 ga watan Fabrairu, shine takara na biyar da yayi kuma shine na karshe, saboda haka yana so ya bar abun koyi a bayansa.
Buhari ya bayyana hakan ne a lokacin da ya karbi bakuncin zababbun Gwamnoni da Sanatocin jam’iyyar APC, a wajen liyafar cin abincin dare a ranar Litinin, 25 ga watan Maris a fadar Shugaban kasa da ke Abuja.
Sai dai Shugaban kasar bai sanar da abunda yake so ya bari ba a ayan nashi, ya sanar way an majalisun cewa a wani abunda zai iya gudanarwa ba tare da samun goyon bayansu ba.
“Wannan ne ya sa nake neman goyon bayan ku. Abin da ya faru a majalisar da ta gabata abin takaici ne, domin har yanzun ni ina ganin bai kamata a shige watanni bakwai ba, ba tare da an iya zartar da kasafin kudi ba. akwai aiki mai tarin yawa a gabanku."
Shugaban kasar ya yi alkawarin yin aiki tare da sabuwar majalisar ta 9, wajen samar da zaman lafiya, da bunkasar arzikin kasa, shugaban ya kuma yi godiya ga gwamnoni da sabbin Sanatocin a kan goyon bayan na su da fahimtar da suka nuna.
KU KARANTA KUMA: Kai tsaye: Yadda zaben gwamna ke gudana a jihar Adamawa
Shugaban Jam’iyyar ta APC Adams Oshiomhole, wanda ya yi magana da manema labarai na fadar gwamnati bayan liyafar cin abincin daren, yace, makasudin shirya taron shi ne domin karfafa hadin kai a tsakanin sabbi da kuma tsaffin ‘yan majalisyn dattawan, domin kafa sabuwar dangantaka a tsakanin sashen gwamnati da na majalisar.
Barayi sun kaiwa wani dan jarida hari sun yi awun gaba da matarshi, da matar wani dan majalisa